53. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. 83323 της 14/17 Οκτ. 1974 (ΦΕΚ  Β΄1067) Περί του σημείου και του τρόπου διατρήσεως των ταυτοτήτων των εκλογέων της παρ. 1 του άρθρ. 27 του Π.Δ. 650/1974. Έχοντες υπόψη τας διατάξεις του δευτέρου εδαφίου της παρ. 4 του άρθρ. 75 του Π.Δ. 650/1974, «περί κωδικοποιήσεως των ισχυουσών διατάξεων της εκλογικής νομοθεσίας», αποφασίζομεν: Καθορίζομεν, ότι η διάτρησις των εντός ζελατίνης ταυτοτήτων των εκλογέων της παρ.1 του άρθρ. 27 του εν προοιμίω της παρούσης μνημονευομένου Π.Δ/τος, κατά τας βουλευτικάς εκλογάς της 17 Νοεμ. 1974, θα γίνη δι’ αιχμηρού οργάνου (καρφίδος), προκειμένου περί αστυνομικών ταυτοτήτων επί του άνωθεν της φωτογραφίας υπ’ αριθ. 2 τετραγωνιδίου και προκειμένου περί υπηρεσιακών ταυτοτήτων, εάν δεν έχουν ηριθμημένα τετραγωνίδια, επί του γράμματος Υ ή υ της πρώτης συλλαβής της λέξεως «Ταυ-το-της» ή «Ταυ-το-τη-τος». Η παρούσα δημοσιευθήτω δια της Εφημερίδος της Κυβερνήσεως. 